বৃহস্পতিবার  টি২০ বিশ্বকাপের সেমিফাইনাল। মাঠের ভিতরে লড়বেন গেইল ও অশ্বিন। মাঠের বাইরে শুরু হয়ে গিয়েছে অন্য খেলা। মাঠের ভিতরের খেলার থেকে বড় হয়ে দাঁড়িয়েছে ভিতরের খেলা। কালকের সেমিফাইনালের টিকিটের দাম আকাশ ছুঁয়েছে। আইসিসি বলছে টিকিট নিঃশেষিত। আর এই ঘোষণার পরেই শুরু হয়ে গিয়েছে টিকিটের কালোবাজারি। ওয়াংখেড়ে স্টেডিয়ামের সুনীল গাওস্কর ও সচিন তেন্ডুলকর স্ট্যান্ডের টিকিটের দাম জানেন কত? টিকিটের দাম দাঁড়িয়েছে ১৫ হাজার থেকে ১৯ হাজারে। সুনীল গাওস্কর স্ট্যান্ডের দাম সাধারণত থাকে ৩ থেকে ৪ হাজার। সেই দাম এখন ১৫ হাজার।